Pantun Empat Kerat (Agama)

==Maksud==
===Rangkap 1===
Sekiranya semasa kita hidup kita tidak berbuat amal ibadat, di akhirat nanti kita akan mendapat kesusahan.
===Rangkap 2===
Hidup di dunia tidak kekal kerana semua manusia pasti akan mati.
===Rangkap 3===
Walaupun seseorang itu bergelar alim ulama, tetapi mereka juga tidak terlepas daripada membuat dosa. Oleh itu, tidak terkecualilah kita yang jahil tentang agama itu bertambah-tambahlah banyak melakukan dosa.
===Rangkap 4===
Orang yang tidak bersembahyang semasa hayatnya pasti akan menyesal pada hari akhirat.
===Rangkap 5===
Keimanan seseorang itu tidak boleh diukur melalui imej atau pakaian yang dipakai, tetapi boleh dinilai berdasarkan amalan dan kebaikan yang dilakukannya.
===Rangkap 6===
Setiap perkara yang berlaku itu atas ketentuan Allah, manusia tidak dapat menentukan perkara yang akan berlaku pada masa hadapan.
==Tema==
Panduan untuk beramal ibadat kepada Tuhan dan bertaubat sekiranya melakukan kesalahan kerana segala perbuatan manusia akan mendapat balasan pada hari akhirat.
==Persoalan==
#Manusia bertanggungjawab atas segala perbuatannya di dunia.
#Kehidupan di dunia hanya sementara, kehidupan hari akhiratlah yang kekal abadi.
#Manusia tidak terlepas daripada melakukan kesalahan.
#Keimanan seorang itu tidak boleh diukur berdasarkan gambaran fizikal seperti pakainnya, tetapi dapat dinilai melalui amalannya.
==Nilai==
*Bertanggungjawab
*Kebersihan mental dan fizikal
*Rasional
==Pengajaran==
#Kita hendaklah menunaikan perintah Tuhan supaya dapat masuk ke syurga.
#Kita hendaklah bertaubat setelah melakukan kesalahan, supaya hidup kita mendapat keredaan-Nya.
#Kita hendaklah bijak dalam menilai seseorang supaya tidak terpedaya oleh penampilan yang dipakainya.
Category:Pages
Category:"Wiki World" pages